NORAKSTS

|  |  |
| --- | --- |
| 23.11.2017. | Nr.13/4 |

###### GROZĪJUMI JELGAVAS PILSĒTAS DOMES 2016.GADA 28.JŪLIJA LĒMUMĀ NR.8/3 “PROJEKTA “THERMOS – TERMĀLĀS ENERĢIJAS RESURSU MODELĒŠANAS UN OPTIMIZĀCIJAS SISTĒMA” ĪSTENOŠANA”

(ziņo I.Škutāne)

 **Atklāti balsojot: PAR – 13** (A.Eihvalds, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET- 1** (L.Zīverts), **ATTURAS** – nav,

Pamatojoties uz Eiropas Savienības programmas pētniecībai un inovācijai “Horizon 2020” nosacījumiem un Izpildaģentūras Mazajiem un Vidējiem Uzņēmumiem (Executive Agency for Small and Medium Enterprises - EASME) prasībām, kas nosaka, ka Jelgavas pilsētas domei ir jāpiedalās projekta aktivitāšu īstenošanā, arī pie nosacījuma, ka projektu Jelgavas pilsētas domes vārdā ievieš biedrība “Zemgales reģionālā enerģētikas aģentūra”,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2016.gada 28.jūlija lēmumā Nr. 8/3 “Projekta “THERMOS – Termālās enerģijas resursu modelēšanas un optimizācijas sistēma” īstenošana” (turpmāk – Lēmums) šādus grozījumus:

1. Izteikt Lēmuma 1.punkta pirmo teikumu šādā redakcijā:

“1. Pilnvarot biedrību “Zemgales reģionālā enerģētikas aģentūra” (turpmāk – ZREA) Jelgavas pilsētas domes vārdā īstenot  šādas projekta “THERMOS – termālās enerģijas resursu modelēšanas un optimizācijas sistēma” (turpmāk – projekts) aktivitātes: enerģijas sistēmas kartēšana, siltumapgādes sistēmas modelēšana, THERMOS programmatūras/aplikācijas izveide un iestrāde, tālāka programmatūras izmantošana un izplatīšana, rezultātu izplatīšana, komunikācija, atskaišu sagatavošana.”

1. Izteikt Lēmuma 3.punktu šādā redakcijā:

“3. Pilnvarot ZREA valdes priekšsēdētāju parakstīt ar Lēmuma 1.punktā minēto projekta aktivitāšu īstenošanu saistītos dokumentus, kā arī veikt citas darbības šo aktivitāšu ieviešanai.”

1. Papildināt Lēmumu ar 4.punktu:

“4. Pilnvarot Jelgavas pilsētas pašvaldības izpilddirektori parakstīt ar projekta aktivitāšu vadību un uzraudzību saistītos dokumentus, kā arī veikt citas darbības šo aktivitāšu ieviešanai.”

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 23.novembrī